एफटीएसई १०० सूचकांक
फाइनेंशियल टाइम्स स्टॉक एक्सचेंज १०० सूचकांक (Financial Times Stock Exchange 100 Index), जिसे एफटीएसई १०० सूचकांक, एफटीएसई १००, एफटीएसई भी कहा जाता है, या अनौपचारिक रूप से, "फूट्सी"(Footsie) /ˈfʊtsi/ कहा जाता है, लंदन स्टॉक एक्सचेंज में सूचीबद्ध उच्चतम बाजार पूंजीकरण वाली 100 कंपनियों का एक शेयर सूचकांक है। इसे यूके कंपनी कानून द्वारा विनियमित व्यवसायों की समृद्धि के मापक यन्त्र के रूप में देखा जाता है। सूचकांक का रख रखाव लंदन स्टॉक एक्सचेंज समूह की सहायक कंपनी एफटीएसई समूह द्वारा किया जाता है।